
Dewiswch naill ai ‘y traeth’ neu ‘y goedwig’ a lluniwch ymweliad i grŵp o blant â’r lle hwn neu’r fan hon. Disgrifiwch sut y gall ymweld â’r lleoliad hwn gefnogi dysgu.
‘Y Traeth’

Cyflwyniad
Mae'r term ‘Ymweliadau Addysgol’ yn cyfeirio at:
 All academic, sporting, cultural, creative and personal development activities, which take place away from the young persons’ school, and make a significant contribution to learning and development of those participating. (Eani.org.uk, 2017)
Yn yr aseiniad yma byddaf yn trafod y pwysigrwydd o fynd a phlant ar ymweliad addysgol. Byddaf yn nodi’r hyn sy’n bwysig wrth drafod amgylchedd dysgu effeithiol yn ogystal â chysylltu’r sgiliau a gyflawnwyd yn ofalus â’r cwricwlwm. Fy mwriad yw crybwyll amcanion ymweliadau addysgol gan ystyried y lleoliad, oed y disgyblion a’r cyd-destun thematig. Byddwn yn pwysleisio’n fanwl y camau sydd rhaid eu cyflawni cyn, yn ystod ac ar ôl yr ymweliad gan ystyried yr asesiad risg ac iechyd a diogelwch y dysgwyr.
Amgylchedd Dysgu
Am fod disgyblion yn dysgu mewn ystod eang o leoliadau, boed allan yr awyr agored neu oddi wrth dir yr ysgol, defnyddir y term ‘Amgylchedd Dysgu’ ar gyfer disgrifio dewis arall o leoliad yn hytrach na addysgu o fewn ystafell ddosbarth â sefydliad arferol, hynny yw, rhes o gadeiriau a desgiau. Mae'r term hefyd yn cwmpasu diwylliant ysgol neu ddosbarth, ei hethos a'i nodweddion, gan gynnwys sut mae unigolion yn rhyngweithio ac yn trin eu gilydd, yn ogystal â'r ffyrdd y gall athrawon drefnu lleoliad addysgol i hwyluso dysgu. Felly diffinir Great Partnership (2013) yr amgylchedd dysgu fel “the diverse physical locations, contexts, and cultures in which students learn.” Cydnabyddai’r diffiniad yma fod disgyblion yn dysgu mewn sawl gwahanol ffordd ac mewn llawer o gyd-destunau gwahanol iawn. Gelwir amgylchedd dysgu hefyd yn ‘amgylchedd sy’n galluogi’ wrth i Eyalliance.org.uk (2019) ei ddiffinio fel “a rich and varied space where risks are minimised and well managed, and children are protected from harm and abuse”
Gan fod yn rhaid i ddysgwyr wneud y dysgu, y nod yw creu amgylchedd cyfan sy'n hygyrch i bawb ac yn gwneud y gorau o allu pob myfyrwyr. Gan amlaf, mae gan amgylcheddau dysgu effeithiol ardaloedd ac arddangosfeydd ond nid oes un math o amgylchedd dysgu sy’n well na’r llall. Mae nifer ddiddiwedd o amgylcheddau dysgu posibl, sef yr hyn sy'n gwneud yr addysgu mor ddiddorol (Bates, d.d). Rhaid bod amgylchedd dysgu yn un sy’n galluogi i blentyn wneud penderfyniadau yn unigol neu fel rhan o bâr neu grŵp tra mewn ethos cefnogol. Dylai’r ardal fod yn un sy’n hybu chwilfrydedd ac annibyniaeth tra yn galluogi i’r disgybl ddatblygu ar gyflymder ei hun. Crybwylla Montessori (1995) hyn gan ddweud “the environment must be rich in motives which lend interest to activity and invite the child to conduct his own experiences.” Cytuna Malaguzzi (1994) wrth bwysleisio'r pwysigrwydd o addasu’r amgylchedd dysgu i gyd-fynd a’r plentyn sydd o’ch blaen:
There’s a difference between the environment that you are able to build based on a preconceived image of the child and the environment that you can build that is based on the child you see in front of you (Malaguzzi, 1994, t.1)
Noda Bronfenbrenner am ‘Ecological Systems Theory’. Yn y theori yma mae pum haen wahanol, ac mae’n archwilio'r gwahanol berthnasoedd sy'n dylanwadu ar ddatblygiad plentyn, a ffurfiwyd yn ei amgylchedd dysgu.                                     (Ozziessay, 2018)
1. Macrosystem – y gymuned ehangach
2. Exosystem – “People and places with which the child may not directly participate or inteact with, but which[image: ] nonetheless affect his environment” 
3. Mesosystem – “applies to the settings and links between the settings in which the child participates”
4. Microsystem – “The objects to which he responds or the people whith whom he interacts on a face-to-face basis”
5. Individual – yr unigolyn ei hun.       (Pound, 2009, t.9)


Dadla Debra Kidd “education has become fixated on conformity and compliance at the expense of creativity” (Thersa.org, 2014). Felly yn fy marn i, dyma pam bod amgylcheddau dysgu effeithiol mor bwysig; mae’n galluogi datblygu creadigrwydd naturiol y plant tra hefyd yn ategu at ddatblygiad o sgiliau gwybyddol, ieithyddol a chorfforol. Fodd bynnag, rhaid bod y disgyblion yn teimlo perchnogaeth tuag at ei amgylchedd dysgu fel bod yr ardal o ddiddordeb iddynt, felly dylai bod llais y plentyn yn ganolog i bob amgylchedd dysgu o fewn addysg. Amlyga dull gweithredu Reggio Emilia hyn wrth nodi y dylwn ni fel addysgwyr weld y plentyn fel dinesydd. Dywed hefyd dylai bod yr amgylchedd dysgu yn “student-centered and constructivist that uses self-directed, experiential learning in relationship-driven environments.” (En.wikipedia.org, 2019) Cysyllta hyn â un o bedwar dibenion Donaldson; dylai’r dysgwyr fod “yn ddinasyddion egwyddorol, gwybodus” (Donaldson, 2015, t31).
Gallai amgylchedd dysgu fod tu fewn neu bellach draw i furiau’r dosbarth yn yr awyr agored. Credai Jan White yn gryf y dylai amgylcheddau dysgu tu allan gefnogi iechyd, lles, datblygiad a dysgu plant ifanc. (Outdoormatters.co.uk, 2011). Cysyllta hyn ac un o’r chwe maes dysgu yn nrafft cwricwlwm newydd Donaldson, “Iechyd a Lles”, gan nodi “y gall profiadau yn yr awyr agored gael effaith gadarnhaol ar agweddau, credoau a hunan ganfyddiadau plant a phobl ifanc.” (Donaldson, 2019, t.17) Yr hyn sydd gan y ddau ddamcaniaeth yn gyffredin yw y dylai amgylchedd dysgu fod yn un i ddisgyblion fentro ar bob cyfrif.

Amcanion Ymweliadau Addysgol
Mae mynd ar daith addysgol yn golygu mwy na gadael tir yr ysgol. Dywed rhai y dylai teithiau addysgol fod ag elfen o addysg bob amser (Debate.org, 2019). Fodd bynnag mae effaith teithiau addysgol yn ymestyn llawer ymhellach na’r daith ei hun. Gweler pwysigrwydd teithiau addysgol wrth iddynt roi cyfle i feithrin cysylltiadau agosach â'u cyd-ddisgyblion, profi amgylcheddau newydd a mwynhau diwrnod i ffwrdd o'r ystafell ddosbarth. (Educationaltourism.org, 2011)
Noda Eani.org.uk (2017) fod disgyblion yn elwa'n sylweddol ar gymryd rhan mewn ymweliadau addysgol. Yn benodol, mae ganddynt gyfleoedd i gymryd rhan mewn gweithgareddau ac ennill o brofiadau nad ydynt ar gael ar lawr ystafell ddosbarth arferol. 
Mae tripiau ysgol yn darparu cyfleoedd unigryw ar gyfer dysgu cinesthetig, er enghraifft ‘dysgu trwy wneud’ ac annog disgyblion i gysylltu â phobl, lleoedd ac adeiladau mewn ffyrdd newydd. Mae hyn yn arbennig o fuddiol i lawer o ddysgwyr sydd ag anghenion dysgu ychwanegol am fod profiadau gweledol a synhwyraidd yn ddefnyddiol tuag at gyfrannu at eu dealltwriaeth. (National Justice Museum, d.d.) Rhoddai teithiau addysgol brofiadau i fyfyrwyr fynd i ffwrdd o'u hamgylchedd ysgol reolaidd (Kuals, 2019). Cefnoga Gopalan (2019) hyn gan ddweud “trips also provide relief from the drudgery that academic study sometimes becomes.”

Dewis o leoliad
Byddai’r disgyblion wedi cael cyfle i drafod ble i fynd yn y gwersi blaenorol a byddaf wedi rhoi’r dewis rhwng dau le iddynt a bydd y dosbarth wedi cael trafodaeth a pleidlais i weld lle, yn eu barn nhw, yw’r lleoliad gorau i fynd.
[image: ]Mae'r dosbarth y byddaf yn ei gymryd ar y daith addysgol yn dod o ysgol yng Ngogledd Cymru. Byddaf yn ei gymryd i draeth Bae Colwyn sy’n draeth sydd wedi ei adnewyddu’n ddiweddar er mwyn rhoi’r cyfle i fynd a phlant yno ar dripiau. Mae caffi, toiledau cyhoeddus a pharc bychan yno y byddai’r disgyblion yn gallu defnyddio yn hwylus ar gyfer eu hegwyl ac amser cinio. Dewisiais y lleoliad yma am fod digon o ofod i wneud y gweithgareddau ac adnoddau parod yno i ddefnyddio (Gweler lluniau yn atodiad). Mae’r caffi hefyd yn darparu cadeiriau olwyn arbennig ar gyfer mynd a phlant sydd ag anghenion ar y tywod heb godi tâl amdanynt. Mae ramp yn mynd i lawr at y traeth ac mae’r traeth ei hun yn un sydd heb lawer o gerrig fel ei bod yn llyfn o dan draed. Mae glanhawyr rheolaidd ar y traeth ac felly mae’n lleihau'r risg fod yno sbwriel a allai wneud niwed i’r disgyblion.Yr Ysgol

Mae’r ysgol wedi’i leoli o fewn cerdded ar lwybr cyhoeddus diogel at yr arfordir ac felly fyddai ddim angen gwneud y daith yn fwy costus wrth drefnu bws. Am fod yr ysgol mor agos at y môr, mae’r ysgol yn un ‘beach school’. Dywed Glangele.conwy.sch.uk, (2019) “Beach school offers learners regular sessions in a unique environment which provides countless learning opportunities, whatever the weather.” Cefnoga hyn y fy marn fod sesiynau ysgol traeth yn galluogi i’r disgyblion ganolbwyntio ar ddiogelwch, ymwybyddiaeth amgylcheddol a datblygiad holistig y plant wrth adael i’r unigolion fod yn gwbl greadigol. Pwysleisia Estyn (2011, t.1) y dylai ysgolion “rhoi pwysigrwydd mawr ar gael plant i ddefnyddio’r awyr agored i arbrofi, archwilio a mentro.” Amlyga Beach Schools South West (2019) hyn gan nodi “the beach is one of the best learning environments on the planet.”Y Traeth


Protocolau
(Gweler Atodiad) 
Pwrpas asesiad risg yw er mwyn adnabod y peryglon all ddigwydd ac i ddarganfod datrysiad er mwyn lleihau’r risg neu er mwyn ei ysgoi. Rhaid sicrhau fod asesiad risg wedi ei gwblhau cyn mynd ar unrhyw drip ysgol. Mae asesiad risg ar deithiau ysgol yn bwysig ar gyfer sicrhau diogelwch y disgyblion a'r staff sy'n gysylltiedig â'r daith (White, 2019). Er mwyn asesu’r risgiau, dylai bod y person sy’n trefnu’r trip yn mynd i’r lleoliad yn gyntaf i weld os yw’n addas gan ystyried canllawiau iechyd a diogelwch. Byddai hyn yn sicrhau fod y trip wedi rheoli’n dda a bod y risgiau priodol wedi cael ei nodi gyda datrysiad i osgoi unrhyw niwed. Fodd bynnag, dywed HSE (2018) fod yn rhaid i ni adael i blant gymryd risgiau er mwyn dysgu gan ddweud “Well-managed school trips and outdoor activities are great for children. Children won’t learn about risk if they’re wrapped in cotton wool.” Cytuna Chwaraecymru.org.uk (2019), “Mae pob plentyn a pherson ifanc angen ac eisiau mentro, yn gorfforol ac yn emosiynol wrth iddynt dyfu i fyny.”
Cyn i ymweliad gael ei hysbysebu i rieni, rhaid i'r pennaeth gymeradwyo cynllun y trip. Byddai’r pennaeth hefyd yn cymeradwyo'r cynllun a fyddai wedi'i gwblhau a'r asesiad risg. Fel rhan o ganiatâd y rhieni, byddant yn cael eu hysbysu'n llawn am weithgareddau a threfniadau'r ymweliad drwy neges ar y ‘class dojo’. I gyd-fynd â hyn, gofynnir i rieni arwyddo llythyr, sy'n caniatáu i'w mab / merch gymryd rhan yn yr ymweliad addysgol. Er mwyn i’r disgybl ddod ar y trip, rhaid bod y llythyr caniatâd wedi arwyddo ac wedi nodi unrhyw fanylion pwysig, er enghraifft anghenion meddygol, a’i ddychwelyd yn ôl i’r ysgol. (StepAcademyTrust, d.d) Byddwn i hefyd wedi llythyru’r caffi i ofyn i logi cadair olwyn arbennig.

Oed disgyblion ac oedolion ychwanegol
Rydw i wedi cynllunio trip addysgol ar gyfer disgyblion cyfnod allweddol dau ym mlwyddyn pedwar, sef plant 8 i 9 mlwydd oed. Mae tri deg o ddysgwyr yn y dosbarth ac ar gyfer y trip byddant wedi grwpion gymysg o ran gallu a'r gymhareb fydd un oedolyn i bob 5 o blant. Mae un disgybl gydag anghenion dysgu ychwanegol ac mewn cadair olwyn ac felly rydw i wedi sicrhau fod pob elfen o’r trip yn addas ar gyfer y person yma hefyd, er enghraifft, wedi sicrhau bod y llwybr yno ac yn ôl yn addas i gadair olwyn a bod ramp i fynd i lawr at y tywod.
Dewisais ddosbarth blwyddyn pedwar am fy mod yn teimlo fod y sgiliau a gyflawnwyd yn ystod y trip yn cyd-fynd a rheini sy’n briodol i’w hoedran yn y cwricwlwm. Er bydd y gweithgareddau yn rhai a gallent wneud yn annibynnol, bydd oedolyn ychwanegol yn goruchwylio’r gweithgaredd. Mae hyn oherwydd bod y gwahanol weithgareddau wedi’i leoli ar hyd y traeth i gyd ac felly byddai’n anodd i un athro neu athrawes gadw trefn ar bawb. Hefyd wrth gael cymhorthydd, rhoddai gyfle i’r disgyblion ofyn cwestiynau pellach iddynt fel bod yn ehangu eu dealltwriaeth neu gallent ofyn am gymorth neu arweiniad pellach os oes angen arnynt. Rhaid bod gan bob oedolyn sy’n helpu ar y trip DBS cyfredol.

[bookmark: cysill]Cyd-destun thematig
Byddwn i wedi gofyn i’r dosbarth yn gynharach yn y tymor beth fydden nhw eisiau dysgu ac wedi gofyn iddyn nhw ddewis thema fel bod llais y plentyn yn ganolog i’r dysgu. Canmolir Estyn (2018) agweddau fel hyn ân ddweud y dylai fod “bob disgybl yn cymryd perchenogaeth ar yr hyn y maent yn ei ddysgu.” Yn yr achos yma, bydd y disgyblion wedi dewis astudio’r thema ‘Ddoe a Heddiw’.
Am fod y thema yma yn un eithaf eang, galluogai i archwilio nifer o bethau, er enghraifft hanes y gorffennol, pobl y gorffennol, y cyferbyniad rhwng adeiladau’r gorffennol a presennol, dyfeisiadau a sut mae hyn yn effeithio ar ein bywyd heddiw. Byddwn yn sicrhau fy mod i’n cynllunio gweithgareddau o bob maes dysgu sy’n cydfynd â’r thema mae’r disgyblion wedi dewis, ac yn sicrhau bod cyfle i ddatblygu’r gweithgareddau yma ymhellach yn y dosbarth ar ôl dychwelyd o’r trip.
Dylid nodi’r pwysigrwydd o geisio gwneud y gweithgareddau yn rhai trawsgwricwlaidd tra yn dal i gadw’n agos at y thema. Rydw i wedi cynllunio gweithgareddau sy’n cyfuno agweddau o’r chwe maes dysgu:
· Gweithgaredd 1: Dyniaethau a Iechyd a Lles
· Gweithgaredd 2: Mathemateg, Technoleg a Dyniaethau
· Gweithgaredd 3: Gwyddoniaeth a Chelfyddydau Mynegiannol
· Gweithgaredd 4: Mathemateg a Chyfathrebu

Cyn yr ymweliad, Yn ystod yr ymweliad ac Ar ôl yr ymweliad.
Ar ôl sicrhau bod pob dogfen a phrotocol yn eu lle, gallai fynd ymlaen i drafod gyda’r disgyblion pa fath o bethau maent eisiau archwilio cyn yr ymweliad, yn ystod yr ymweliad ac ar ôl yr ymweliad, ac yna meddwl am weithgareddau iddynt wneud wrth gadw’r thema ‘Ddoe a Heddiw’ mewn golwg. Bydd pedwar grwp yn cylchdroi rhwng y gweithgareddau yn ystod yr ymweliad.
1) Y peth gyntaf bydd y disgyblion wedi dewis i ymchwilio i mewn i yw hanes y traeth. I gyd-fynd â dyhead y disgyblion, rydw i wedi cynllunio gweithgaredd lle y byddant angen darganfod ateb i gwestiwn gan edrych ar y darnau o wybodaeth sydd ar y llawr. (Gweler atodiad, adnoddau parod, gweithgaredd ateb cwestiynau). Mae’r darnau o wybodaeth ar teiliau concrit ar hyd y traeth ac felly bydd cyfarwyddiadau o sut ddylai’r dysgwyr symud o un deilsen concrit i’r llall, er enghraifft loncian, rhedeg, neidio neu hopian. Datblyga hyn Dyniaethau a Iechyd a Lles o chwe maes dysgu Donaldson. Cyn yr ymweliad, gallwn feddwl am wahanol gwestiynau mae’r disgyblion eisiau ateb iddynt yn ystod ein tymor o wneud y thema. Ar ôl y daith, gallai’r disgyblion greu ‘poplet’ ar yr ipad neu chromebook o’r wybodaeth a wnaethant ddarganfod.
Sgiliau o’r cwricwlwm Hanes: (Llywodraeth Cymru, 2008, t.12)
·  “adnabod gwahaniaethau rhwng ffyrdd o fyw mewn gwahanol gyfnodau”
· “nodi pobl allweddol a disgrifio digwyddiadau o fewn ac ar draws cyfnodau”



Sgiliau o’r cwricwlwm Addysg Gorfforol: (Llywodraeth Cymru, 2008, t.12)
· “gymryd rhan mewn gweithgaredd corfforol aml a rheolaidd sy’n fuddiol i’w hiechyd, eu ffitrwydd a’u lles”
· “cynnal gweithgaredd dros gyfnodau priodol o amser mewn amrywiaeth o wahanol weithgareddau, e.e. cerdded dros bellter am gyfnod byr, rhedeg dros bellter hwy, beicio neu nofio, dawns fer, ac ati”
ADCDF:
· Dewisiadau a Phenderfyniadau
· Iechyd
Datblygu’r Cwricwlwm Cymreig:
· Deall sut mae bywydau a chymydogaethau wedi’i llunio gan y gorffennol, drwy ddysgu am hanes Cymru.

2) Yr ail weithgaredd fydd mesur onglau ar y cadeiriau sydd ar lan y môr gan ddefnyddio onglydd. (Gweler atodiad, adnoddau parod, mesur onglau) Bydd yn rhaid i’r disgyblion dynnu llun o’r gadair ar yr ipad. Yna, ar ôl mynd yn ôl i’r ysgol, bydd yn rhaid i’r disgyblion ail-greu’r cadeiriau hyn ar raddfa llai allan o cardfwrdd gan ddefnyddio’r onglau a fesurwyd i ail-wneud yr un onglau. Arweinia hyn at feddwl am pa fath o ddefnydd oedd gwahanol gadeiriau hanesyddol wedi gwneud allan o, er enghraifft pren y gadair Ddu neu felfed ar gyfer gorsedd. Datblyga hyn Mathemateg a Thechnoleg o fewn chwe maes dysgu Donaldson.
Sgiliau o’r cwricwlwm Mathemateg: (Llywodraeth Cymru, 2015)
· “trosglwyddo sgiliau mathemategol i amrywiaeth o gyd-destunau a sefyllfaoedd bob dydd” (t.3)
· “defnyddio onglydd i weld a yw ongl yn fwy neu’n llai nag ongl sgwâr” (t.6)

Sgiliau o’r cwricwlwm Dylunio a Thechnoleg: (Llywodraeth Cymru, 2008, t.12)
· “mesur, marcio, torri, siapio, uno, pwyso a chymysgu ystod o ddefnyddiau a chynhwysion, gan ddefnyddio offer, cyfarpar a thechnegau priodol”

ADCDF:
· Dewisiadau a Phenderfyniadau

Datblygu’r Cwricwlwm Cymreig:
· Addysgu drwy gyfrwng y Gymraeg

[bookmark: _Hlk9101285]3) Cyn y daith, byddwn ni wedi, fel dosbarth, edrych ar wahanol fathau o ddyfeisiadau. Y drydedd weithgaredd fydd amlinellu cysgodion y pobl (Gweler atodiad, adnoddau parod, gweithgaredd cysgodion) ac yna tynnu llun gyda sialc y gwahanol dechnoleg/dyfeisiadau sydd gennym ni heddiw nad oedd gan pobl yn y gorffennol, megis ffôn, camera a teledu. Bydd yn rhaid i’r disgyblion feddwl am ba fath o berson o’r gorffennol all y cysgod berthyn i a meddwl am ffeil ffeithiau iddynt wneud ar eu cyfer yn ôl yn y dosbarth. Wrth i wahanol grwpiau wneud y weithgaredd yn ystod y dydd, byddant yn sylwi bod y cysgod yn symyd. Arweinia hyn at wersi yn ôl yn yr ysgol sy’n ymwneud â golau a chysgodion. Datblyga’r weithgaredd yma Wyddoniaeth a Chelfyddydau Mynegiannol o fewn chwe maes dysgu Donaldson.
Sgiliau o’r Cwricwlwm Gwyddoniaeth: (Llywodraeth Cymru, 2008, t.13)
· “symudiadau beunyddiol a blynyddol y Ddaear a’u heffaith ar hyd diwrnod a blwyddyn”

Sgiliau o’r Cwricwlwm Celf: (Llywodraeth Cymru, 2008, t.13)
Arbrofi gyda
· “llinell, e.e. llinellau hir, llinellau byr, llinellau tonnog, llinellau trwm”
·  “tôn, e.e. tonau golau, canolig a thywyll”
·  “lliw, e.e. lliwiau sylfaenol a thrydyddol”

ADCDF:
· Dewisiadau a Phenderfyniadau

Datblygu’r Cwricwlwm Cymraeg:
· Defnyddio’r iaith Gymraeg gan roi cyfle i bawb i’w dysgu a’i defnyddio.

4) Byddai’r disgyblion wedi trafod eu bod eisiau gwybod mwy am adeiliadau’r ardal yr yr hen amser, er enghraifft yr hen ‘pier’ ac yr un newydd. Gallant wneud hyn cyn dod i’r traeth gan ddefnyddio sgrin werdd er mwyn action eu bod yn yr hen ‘pier’ eu hunain. Er mwyn clymu hyn gyda gweithgaredd ar y traeth, byddwn yn ymarfer sgiliau cyfrifo perimedr gan feddwl bod y siap yr ydym yn ei gyfrifo yn rywfath o adeilad. Felly bydd y weithgaredd yma yn cymryd lle mewn gwagle ar y tywod. Gwaith pâr fydd y weithgaredd yma ac byddant yn sefyll cefn wrth gefn. Bydd un or pâr yn tynnu llun sgwar yn y tywod ac yna yn egluro ei fesuriadau i bartner er mwyn iddo ef/hi allu wneud sgwar unfath ei hun. Yna byddant yn canfod y perimedr y ddau sgwar gyda ffon fesur i weld os yw’r ddau yn debyg. Datblyga’r weithgaredd Mathemateg a Cyfathrebu o fewn chwe maes dysgu Donaldson.
Sgiliau o’r Cwricwlwm Mathemateg: (Llywodraeth Cymru, 2015, t.5)
· “mesur a chyfrifo perimedrau sgwariau a phetryalau”

Sut gysyllta â cwricwlwm newydd i Gymru 2022, Ieithoedd, Llythrennedd a Chyfathrebu: (Llywodraeth Cymru, 2019, t.5)
· “Bydd Maes Dysgu a Phrofiad Ieithoedd, Llythrennedd a Chyfathrebu yn cyfrannu at ddatblygu dysgwyr uchelgeisiol, galluog sy’n barod i ddysgu drwy gydol eu hoes drwy eu galluogi i gyfathrebu’n effeithiol mewn amryw gyfrwng, gan ddefnyddio Cymraeg”


ADCDF:
· Dewisiadau a Phenderfyniadau
· Yr amgylchedd Naturiol

Datblygu’r Cwricwlwm Cymraeg:
· Cydnabod bod sawl lefel wahanol o ruglder yn y Gymraeg

Clo
I gloi, rwy wedi sylwi tra yn ymchwilio ac yn ysgrifennu’r traethawd yma, yr ymdrech sydd rhaid gwneud er mwyn creu trip addysgol llwyddiannus; yr holl baratoi cyn y daith megis y protocolau a dogfennau angenrheidiol, i’r daith ei hun wrth baratoi amryw o weithgareddau i’r hyn a ddigwyddai wedi’r daith yn ôl yn y dosbarth. Cyflawnir amgylchedd dysgu da trwy ddewis lleoliad astudio priodol sydd â dylanwad cadarnhaol ar blant. Nodwyd bwysigrwydd teithiau ysgol ar gyfer datblygiad addysgol, cymdeithasol a moesegol y disgyblion. Yn fy marn i, mae teithiau addysgol yn holl bwysig i addysg disgyblion fel eu bod yn cael cyfle i brofi sgiliau a ddysgwyd yn y dosbarth neu yn yr awyr agored mewn sefyllfaoedd bob dydd. Crynhoa Becker, (2019) fod teithiau ysgol yn yr awyr agored yn adeiladu perthynas o fewn y gymuned ac yn codi disgwyliadau a safonau’r disgyblion. Mae'n cynyddu cysylltiad rhwng cyfoedion ac yn meithrin diwylliant. Dyweda ei fod yn datblygu teimladau ac atgofion cadarnhaol o amgylch yr ysgol a'r awyr agored.

Nifer o eiriau: 3,282







Atodiad:





Rhestr o bethau i ddod ar y trip:
· Bag cymorth cyntaf
· Chwiban
· Cofrestr
· Sialc
· Taflen gwestiynau
· Ffon fesur
· Ffôn symudol
· Rhestr rhifau mewn argyfwng
· Siacedi ‘high viz’
· Meddyginiaeth pob plentyn
· Camera digidol (ar gyfer tystiolaeth)
· Manylion y disgyblion
· Cofnod o’r grwpiau i’r oedolion ychwanegol
· Dillad priodol
· Eli haul












Cofrestr Disgyblion:
	Enwau
	Presennol ar y ffordd yna
	Presennol ar y ffordd yn ôl

	1.   Anderson Ellie 
	
	

	2.   Beardmore Huw
	
	

	3.   Chaplin Noah
	
	

	4.   Clarke Sali
	
	

	5.   Davies Catrin
	
	

	6.   Davies Joe
	
	

	7.   Ellis Efan
	
	

	8.   Evans Gareth
	
	

	9.   Ford Alistar
	
	

	10. Frost Lauren 
	
	

	11. Gizzi Meg
	
	

	12. Goodman Jack
	
	

	13. Green Emily
	
	

	14. Gruffydd Cara 
	
	

	15. Gruffydd Ella
	
	

	16. Hobby Georgia
	
	

	17. Humphreys Gary
	
	

	18. James Iolo
	
	

	19. John Mari
	
	

	20. Jones Lois
	
	

	21. Maggs Alisha
	
	

	22. Roberts George
	
	

	23. Roberts Will
	
	

	24. Sior Marged
	
	

	25. Tully Beca
	
	

	26. Vaughn Gethin
	
	

	27. Williams Efa
	
	

	28.Williams Guto
	
	

	29. Williams Gwenno
	
	

	30. Williams Holly
	
	



Cofrestr Athrawon ac Oedolion Ychwanegol:
	Enw
	Rhif Cyswllt

	Miss L Green
	07859357286

	Mrs M Jones 
	07342792289

	Mrs G Davies
	07393546724

	Mr T Brookfield
	07429896788

	Miss S Watkins
	07123415678





-


Adnoddau Parod:
Gweithgaredd Cysgodion -[image: ]

Gweithgaredd mesur onglau:[image: ]

Amgylchedd Dysgu

Rhywle i wneud       
Rhywle i wrando
Rhywle i ddarllen
A rhywle i neidio

A rhywle i greu
Rhywle i ddringo
Rhywle i ddawnsio
A rhywle i guddio

Rhywle i rannu
Rhywle i fi
Rhywle i’r dosbarth
Ac i ti ac i ni

Rhywle i stompian
Rhywle i dynnu
Rhywle i siarad
A rhywle i ‘sgwennu



Rhywle i actio
A rhywle i ganu
Rhywle i orffwys
Rhywle i weiddi

Rhywle sy’n fach
Rhywle sy’n uchel
Rhywle sy’n dywyll
Rhywle sy’n isel


Rhywle i feddwl
A rhywle i gofio
Rhywle i beintio
A rhywle i gwtsho

Rhywle arbennig
Rhywle sy’n sbri
Rhywle llawn sbardun
Ein amgylchedd ni.
                            CWR

